Frøken Norge

Frøken Norge-tittelen (Miss Norway) har vært benyttet siden midten av 1960-årene, og blir gitt til vinneren av Norges store nasjonale missekonkurranse. De første årene var det Dagbladet som sto for kåringen av Norges vakreste kvinne, men nå står Miss Norway Organisasjonen for konkurransen nå kjent som Miss Norway.

Frøken Norge er ikke lengre navnet på noen nasjonale missekonkurranser, og går nå under navnet Miss Norway. Dette er den største norske nasjonale missekonkurransen, hvor vinneren og runner ups blir sendt til Internasjonale konkurranser. Vinneren av konkurransen får muligheten til å representere Norge i Miss Universe, verdens største missekonkurranse. Runner ups kan bli sendt til Miss World og Miss International. Norge har deltagere i andre internasjonale missekonkurranser også, men disse jentene blir utvalgt og sendt av andre aktører som holder Norges lisens. Blant disse har det vært norske deltagere i Miss Earth, Miss Grand International og Miss Globe.

Den nyere Miss-Norway-konkurransen har andre krav og aktiviteter for deltagerne enn Frøken Norge. Nå er det større fokus på indre skjønnhet enn ytre. I forkant av finalen skal jentene vise sine verdier og arbeide mot disse, jobbe frivillig, jobbe for en personlig hjertesak samt skaffe mediaomtale. Seier i konkurransen blir hovedsakelig basert på arbeidet som blir gjort før finalen samt utstråling på scenen under finalen, og vinner blir den jenten som organisasjonen vurderer best kan representere Norge i Miss-Universe-konkurransen. Deltagerne som i andre konkurranser ville fått tittelen andre og tredje plass, blir heller first runner up og second runner up. Det er normalt fire runner ups etter mal av andre missekonkurranser.

Norge har vunnet tre store internasjonale førsteplasser gjennom tidene. Mona Grundt vant Miss Universe i 1990; Catherine Alexandra Gude vant Miss International i 1988, Anne Lena Hansen vant Miss International i 1995.

Etter 1995 har ikke norske deltagere vunnet eller fått høye plasseringer. Mellom 2003−2004 fikk Norge fem plasseringer i forskjellige konkurranser, en rekord som har stått siden. Siste høye plassering, før en lang tørke, ble gjort av Mariann Birkedal i 2010 hvor hun fikk sjetteplass i Miss International. Etter dette var Norge uplassert tolv år på rad i alle konkurranser, helt til 2022 da Lilly Sødal fikk topp 20 plassering i Miss Earth.

Historie 
Miss Norway ble startet av Dagbladet i 1952, som sendte vinneren til Miss Universe i 1952–1955. Dagbladet hadde de nasjonale rettighetene til Miss-Universe-konkurransen til 1957, men sendte ikke misser de to siste årene. Ukebladet Det Nye overtok i 1958 og kalte konkurransen «Frøken Norge» og sendte vinneren til Miss Universe, andreplassen til Miss World og tredjeplassen til Miss Europa.

Det Nye sendte misser frem til 1974, men bare til Miss Europa. Resten ble overlatt til modellmisser. I 1960 sendte ukebladet andreplassen til den nye konkurransen Miss International og tredjeplassen til Miss World. I 1969 sendte VG Ingeborg Sørensen til Miss International og deretter ble tidligere misser sendt til konkurransen. Det Nye sluttet å sende kandidater til Miss World i 1961–1965. Fra 1963 sendte de kandidater til Miss Scandinavia i Finland, og 1966−1970 ble det igjen sendt kandidater til Miss World. Modellen overtok Miss World fra 1971 til 1981. 

I 1978 ble Miss Norway-konkurransen stiftet. Frem til 1986 var det denne organisasjonen som stod for alle de norske missene. Miss Norway-konkurransen finnes fremdeles, og må ikke forveksles med Frøken Norge, da de heter det samme, vel å merke på henholdsvis engelsk og norsk. Miss Norway sender kandidater til flere internasjonale skjønnhetskonkurranser som Miss World, Miss International, Miss Supernational og tidligere også Miss Earth.  

Geir Hamnes overtok i 1986 ansvaret og lisensen for å sende kandidater til Miss World-konkurransen, og fra 1989 hadde han også ansvaret for kandidater til Miss Universe. Disse er de to verdensledende konkurransene av sine slag. Frem til 1999 ble det avholdt separate kåringer som kvalifiserte til deltakelse i disse to. I 2000 gikk disse to sammen til én konkurranse, og siden er det blitt kåret to sidestilte vinnere av Frøken Norge hvert år; en for Miss World og en for Miss Universe – bortsett fra i 2004 og 2008, da det ble avholdt separate spesialkonkurranser for Miss Universe.

I nyere tid Miss-Norway-organisasjonen som arrangerer Miss-Norway-konkurransen, og er de eneste i Norge som holder en nasjonal missekonkurranse. Vinneren av konkurransen blir sendt til Miss Universe, og the runner ups kan få muligheten til å representere landet i en andre internasjonale konkurranser. Det er ingen garanti på hvilke andre konkurranser, ettersom organisasjonen ikke holder på andre faste lisenser enn Miss Universe. Likevel har de gjentatte ganger sendt misser til Miss World og Miss International.

Norges kandidater til de største internasjonale skjønnhetskonkurransene

Kandidater til Miss World 

Den første norske Miss World-deltakeren ble sendt til den tredje Miss World-konkurransen i 1953. Norge har aldri vunnet konkurransen. Beste plassering er Ingeborg Sørensens andreplass i 1972.

Kandidater til Miss Universe 

Den første norske Miss Universe-deltakeren ble sendt til den første Miss Universe-konkurransen i 1952. Norge har vunnet konkurransen én gang, da Mona Grudt vant i 1990.

Kandidater til Miss Earth 
Den første norske Miss Earth-deltakeren ble sendt til den andre Miss Earth-konkurransen i 2002. Norge i Miss Earth har aldri vunnet konkurransen. Beste plassering er Fay Larsens Topp 10-plassering i 2003. Norge har kommet til Semifinalen 3 ganger, i år 2003, 2004 og 2022.

Kandidater til Miss International 
Den første norske Miss International-deltakeren ble sendt til den første Miss International-konkurransen i 1960. Norge har vunnet konkurransen to ganger; Catherine Alexandra Gude vant i 1988, og Anne Lena Hansen vant i 1995.

Kandidater til Miss Grand International 

Den første norske Miss Grand International-deltakeren ble sendt til den første Miss Grand International-konkurransen i 2013. Norge har aldri vunnet konkurransen.

Kandidater til The Miss Globe 
Miss Globe har vært eid av 3 forskjellige organisasjoner, og gått under 3 forskjellige navn; Miss Globe, Miss Globe International og The Miss Globe. Siden 2019 har kun The Miss Globe vært den eneste aktive konkurransen av de 3, og er idag blitt en av de 7 største Missekonkurransene i verden. I 2011 vant Nina Fjalestad Miss Globe International. Norge har vært lite aktiv i Miss Globe konkurransene, men til tross for dette har de gjort det bra de gangene de har deltatt.

Se også 
 Miss Universe
 Miss World
 Miss Grand International

Referanser

Eksterne lenker 
  Miss Norway

 
Repeterende arrangementer etablert i 1950
Repeterende arrangementer etablert i 1978
Norske kulturlister
Miss Universe
Miss World
Modellbyråer